pythainlp/thai-wiki-dataset-v3 huggingface dataset:
เชียร์ลีดเดอร์ (เพลง)

"เชียร์ลีดเดอร์" (Cheerleader) เป็นเพลงของนักร้องชาวจาเมกา โอมี เพลงเขียนและผลิตโดยโอมี และคลิฟตัน ดิลลอน มาร์ก แบรดฟอร์ด และไรอัน ดิลลอน โอมีเริ่มทำทำนองเพลงนี้ใน ค.ศ. 2008 หลังจากนั้นมีการปรับปรุงเพลงตลอดเวลาหลายปีโดยโปรดิวเซอร์ชาวจาเมกา คลิฟตัน ดิลลอน  เพลงบันทึกเสียงครั้งแรกโดยนักดนตรีผู้มีประสบการณ์ สลาย และ รอบบี และดีน เฟรเซอร์ เพลงออกเป็นซิงเกิลผ่านสังกัดอิสระ Oufah เพลงประสบความสำเร็จในประเทศจาเมกา ขึ้นอันดับหนึ่งบนชาร์ต และถูกเปิดในรัฐฮาวาย และดูไบด้วย เนื้อเพลงบรรยายถึงคนรักที่คอยสนับสนุนอยู่ใกล้ ๆ
เนื่องจากโอมีต้องการให้มีผู้ฟังเป็นวงกว้างมากขึ้น เขาจึงเซ็นสัญญากับสังกัดอัลตรามิวสิกของสหรัฐอเมริกาใน ค.ศ. 2013 สังกัดอัลตราติดต่อกับดีเจสองคนให้ผลิตเพลงรีมิกซ์จากต้นฉบับ โปรดิวเซอร์เพลงเดิมและค่ายเพลงต้องการให้รีมิกซ์โดยดีเจชาวเยอรมัน ฟีลิกซ์ แจห์น ซึ่งเขาได้เปลี่ยนเครื่องดนตรีเดิมของเพลงให้เป็นแนวดีปเฮาส์ที่มีกลิ่นอายดนตรีเขตร้อน เพิ่มเสียงทรัมเป็ต จังหวะดนตรีแบบคองกา และเปียโนเข้าไปในเพลง อีพีเพลงฉบับรีมิกซ์ออกจำหน่ายในเดือนพฤษภาคม ค.ศ. 2014 ผ่านสังกัดอัลตรา และเริ่มประสบความสำเร็จในฤดูใบไม้ร่วงนั้นเอง
เพลงค่อย ๆ ประสบความสำเร็จทั่วโลก "เชียร์ลีดเดอร์" ขึ้นอันดับหนึ่งใน 20 ประเทศ รวมถึงสหรัฐอเมริกา สหราชอาณาจักร ออสเตรเลีย ฝรั่งเศส และเยอรมนี ได้รับการรับรองระดับแพลตินัมในหลายประเทศ เพลงมีมิวสิกวิดีโอทั้งหมด 3 ตัว
ซิงเกิลในปี พ.ศ. 2555
ซิงเกิลในปี พ.ศ. 2557
เพลงในปี พ.ศ. 2555
ซิงเกิลอันดับ 1 ในคะเนเดียนฮอต 100
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในประเทศฝรั่งเศส
ซิงเกิลอันดับ 1 ในประเทศออสเตรเลีย
ซิงเกิลอันดับ 1 ในประเทศเยอรมนี
ซิงเกิลอันดับ 1 ในประเทศโปแลนด์
ซิงเกิลอันดับ 1 ในประเทศสวิตเซอร์แลนด์
ซิงเกิลอันดับ 1 ในประเทศสวีเดน
ซิงเกิลอันดับ 1 ในชาร์ตซิงเกิลแห่งสหราชอาณาจักร
ยัน บัปติสต์ ฟัน แฮ็ลโมนต์

ยัน บัปติสต์ ฟัน แฮ็ลโมนต์ (Jan Baptist van Helmont, 12 มกราคม พ.ศ. 2123 – 30 ธันวาคม พ.ศ. 2187) เป็นนักเคมี นักสรีรวิทยา และแพทย์ชาวเฟลมิช เขาศึกษาค้นคว้าและวิจัยในช่วงเวลาหลังจากแพราเซลซัส ฟัน แฮ็ลโมนต์เป็นที่รู้จักในปัจจุบันจากความคิดเกี่ยวกับทฤษฎีที่ว่าสิ่งมีชีวิตเกิดจากสิ่งไม่มีชีวิต, การทดลองปลูกต้นหลิวซึ่งนำไปสู่การศึกษากระบวนการสังเคราะห์ด้วยแสง และการนำคำว่า "gas" (มาจากคำภาษากรีกว่า chaos) มาใช้ในวงศัพท์ของนักวิทยาศาสตร์
== อ้างอิง ==
บุคคลที่เกิดในปี พ.ศ. 2122
บุคคลที่เสียชีวิตในปี พ.ศ. 2187
นักเคมีชาวเบลเยียม
นักสรีรวิทยาชาวเบลเยียม
ชาวเฟลมิช
บุคคลจากบรัสเซลส์
พาพาโรช

พาพาโรช (Papa Roach) เป็นวงดนตรีร็อกสัญชาติอเมริกันจากแวคาวิลล์ รัฐแคลิฟอร์เนีย อัลบัมชุดแรกของพวกเขา Infest ในปี ค.ศ. 2000 ได้รับรางวัล Triple - Plantinum Album พวกเขาประสบความสำเร็จต่อเนื่องในอัลบัมชุดที่ 3 Lovehatetragedy จนได้รางวัล Gold Album รวมไปถึงอัลบัมอย่าง Getting Away with Murder (2004), The Paramour Sessions (2006), Metamorphosis (2009), Time for Annihilation (2010) และ The Connection (2012) ที่ได้รับรางวัล Platinum Album มาทั้งหมด พาพาโรชมียอดขายถึง 20 ล้านแผ่นทั่วโลกและมีเพลงที่เป็นที่รู้จักอย่าง "Last Resort", "Between Angels and Insects", "She Loves Me Not", "Getting Away with Murder", "Scars", "...To Be Loved", "Forever", "Lifeline" , "Still Swingin'" และ "Face Everything and Rise"
== ประวัติ ==
=== ช่วงแรกของวง : 1993 - 1998 ===
การก่อตั้งพาพาโรซเริ่มขึ้นในเดือนมกราคม 1993 , เมื่อนักร้องนำวงอย่างเจคอบบี้ แชดดิกซ์และมือกลองเดฟ บักเนอร์พบเจอกันใในสนามฟุตบอลที่โรงเรียนมัธยมแวคาวิลล์ Vacaville High School เมื่อทั้สองได้พูดคุยกันเรื่องดนตรี , พวกเขาได้ชักชวนนักเป่าทรอมโบน เบน ลูเทอร์และมือเบส วิล เจมส์ พวกเขาปฏิเสธที่จะไปแสดงการประกวดดนตรีที่โรงเรียน , เมื่อพวกแสดงเพลง Fire ของ จิมิ เฮนดริกซ์  อย่างไรก็ตามพวกเขาก็ไม่ได้ชนะการประกวดก็ตาม , ในเดือนมีนาคม 1993 นักเป่าทรอมโบน เบน ลูเทอร์ถูกแทนที่โดยมือกีตาร์อย่าง เจอร์รี ฮอร์ตัน โดยเป็นเพื่อนที่รู้จักในโรงเรียนมัธยมวาร์เดน Varden High School ฮอร์ตัน แนะนำวงให้รู้จักกับแฟนสาว , ที่เป็นแฟนคลับของวง , อย่างไรก็ตาม เจอร์รี่ก็ยังรู้สึกกลัวๆและไม่สนิทกับสมาชิกในวงเนื่องจาก เจคอบ , บักเนอร์ , วิล ทั้งหมดมาจากโรงเรียนคนละโรงเรียนกับเจอร์รี่ โดยพาพาโรซได้ทำการหมั้นฝึกซ้อมทุกวันๆและทัวร์ และพวกเขาก็เล่นคอนเสริ์ตที่ได้รับชักชวนมาเท่าที่พวกเขาสามารถจะไปแสดงได้ , การแสดงครั้งแรกของเขาถูกเรียกว่า โมบี้ ดิค เมื่อเจคอบบี้ได้รับแรงบัลดาลใจในการขึ้นแสดงพร้อมชื่อบนการแสดงว่า โคบี้ ดิค  โดยชื่อวงนี้มาจากชื่อของปู่ของแชดดิกซ์ โฮเวริ์ต วิลเลียม โรซ โดยปู่ของเขามีชื่อเล่นว่าปาปา โรซ โรซฆ่าตัวตายในปี 2006 หลังได้รับการวินิจฉัยว่าเป็นมะเร็งระยะสุดท้าย ปาปาโรซให้ความเคารพปู่ของแชดดิกซ์ในอัลบั้ม The Paramour Sessions และได้แสดงสดเพลง
ในปี 1994 , พาพาโรซได้ปล่อยอีพีแรกของพวกเขา Potatoes for Christmas มือกลองเดฟ บักเนอร์ ถูกแทนที่ชั่วคราวโดยไรอัน บราวน์ , โดยบักเนอร์ได้ใช้ชีวิตอยู่ใน ซีแอตเทิล เพื่อเรียนศิลปะ , ในปี 1995 พวกเขาปล่อยเทปเดโมในสตูดิโอ Sound Farm Studio ในชื่อเทปว่า Caca Bonita ในเวลานี้บักเนอร์ได้กลับมาแล้ว , ในปี 1996 พวกเขาถูกแทนที่ด้วยมือกีตาร์ดังเดิม วิล เจมส์ ,
== อ้างอิง ==
กลุ่มดนตรีที่ก่อตั้งในปี พ.ศ. 2536
กลุ่มดนตรีออลเทอร์นาทิฟร็อกสัญชาติอเมริกัน
กลุ่มดนตรีนูเมทัลสัญชาติอเมริกัน
หัวแก้วหัวแหวน (อัลบั้มเพลง)

หัวแก้วหัวแหวน เป็นอัลบั้มที่รวบรวมเพลงลูกทุ่งเก่าๆจากนักร้องรุ่นใหญ่ท่านต่างๆ มาขับร้องใหม่โดย ก๊อท - จักรพันธ์ ครบุรีธีรโชติ วางจำหน่ายในปี พ.ศ. 2538 ถึง พ.ศ. 2539 มีทั้งหมด 9 ชุด และในปี พ.ศ. 2557 หัวแก้วหัวแหวน กลับมาครั้งยิ่งใหญ่โดยใช้ชื่ออัลบั้มว่า แทนความผูกพัน 20 ปี หัวแก้วหัวแหวน มี 2 ชุด คือ ชุด 9/1 และ 9/2
อัลบั้มเพลงลูกทุ่ง
อัลบั้มของจักรพันธ์ ครบุรีธีรโชติ
อิลเลีย กวาชา

อิลเลีย ออแลฮอวึช กวาชา (Ілля́ Оле́гович Кваша́; เกิดวันที่ 5 มีนาคม ค.ศ. 1988) เป็นนักกีฬากระโดดน้ำชาวยูเครน เขารับเหรียญทองแดงในประเภทซิงโครไนซ์สปริงบอร์ด 3 เมตร พร้อมด้วยออแลกซีย์ ปรือฮอรอว์ ในการแข่งขันกีฬาโอลิมปิกฤดูร้อน 2008 ที่ปักกิ่ง นอกจากนี้ กวาชายังได้แชมป์ยุโรปอีกหลายครั้ง
== อ้างอิง ==
== แหล่งข้อมูลอื่น ==
Illya Kvasha's profile at ESPN Sports
Beijing 2008 Profile
นักกระโดดน้ำชาวยูเครน
นักกระโดดน้ำในโอลิมปิกฤดูร้อน 2008
นักกระโดดน้ำในโอลิมปิกฤดูร้อน 2012
นักกีฬาเหรียญทองแดงโอลิมปิก
บุคคลจากมือกอลายิว
สาธารณรัฐโรมัน (ค.ศ. 1849)

สาธารณรัฐโรมัน (Repubblica Romana, Roman Republic) สถาปนาสาธารณรัฐอย่างเป็นทางการเมื่อวันที่ 9 กุมภาพันธ์ ค.ศ. 1849, โดยรัฐพระสันตะปาปาได้จัดให้มีการปกครองในรูปแบบสาธารณรัฐภายใต้รัฐบาลของ สมเด็จพระสันตะปาปาปิอุสที่ 9 ที่เมือง เกตา.  สาธารณรัฐแห่งนี้จัดดตั้งโดย คาร์โล อาร์เมมลินี, กุยเซปเป มาสซินี และ อูเรลิโอ ซาฟฟี โดยนำรูปแบบการปกครองของสาธารณรัฐโรมันยุคก่อนคริสตกาล
แนวคิดของการปกครองสาธารณรัฐที่แสดงถึงความหวัง และ ผลสัมฤทธิ์ในรัฐธรรมนูญนั้นคือ: การให้เสรีภาพในการนับถือศาสนา โดยสมเด็จพระสันตะปาปาเป็นผู้รับรองสิทธิ์ของศาสนิกชนในการนับถือศาสนาโดยเสรี ปราศจากการบิบบังคับ เสรีภาพทางศาสนารวมถึงการเผยแพร่หลักคำสอน มีสถานการณ์ที่แตกต่างจากรัฐบาลก่อนหน้านี้ที่มีการใช้กฎหมายบีบบังคับ ซึ่งรวมถึงการนับถือศาสนายูดาห์หรือเปลี่ยนศาสนาจากคริสต์นิกายโรมันคาทอลิกเป็นยูดาห์. กฎหมายรัฐธรรมนูญแห่งสาธารณรัฐโรมันได้มีการระบุถึงการยกเลิกโทษประหารชีวิต และบังคับใช้เป็นแห่งแรกในโลก
== ประวัติศาสตร์ ==
=== สถาปนาสาธารณรัฐ ===

=== French siege ===
== วัฒนธรรมร่วมสมัย ==
== ดูเพิ่ม ==
การปฏิวัติอิตาลี ค.ศ. 1848
Revolutions of 1848 in the Italian states
== อ้างอิง ==
== แหล่งข้อมูลอื่น ==
George Macaulay Trevelyan, "Garibaldi's defense of Rome" excerpts from  Garibaldi and the Thousand, 1910
Keith Frye, "'Roma o Morte'": the Siege of Rome—1849", 1997 A detailed account.
The Constitution of the Roman Republic
Unpublished manuscript poem titled 'Rome in 1849', University of Birmingham
กรุงโรมในคริสต์ศตวรรษที่ 19
ประเทศอิตาลีในปี พ.ศ. 2392
ประวัติศาสตร์อิตาลีสมัยใหม่
ประวัติศาสตร์โรมันคาทอลิกในประเทศอิตาลี
รัฐสิ้นสภาพในประเทศอิตาลี
รัฐบริวารในการปฏิวัติอิตาลี ค.ศ. 1848
รัฐพระสันตะปาปาในปี พ.ศ. 2392
รัฐและดินแดนที่ก่อตั้งในปี พ.ศ. 2392
สิ้นสุดในปี พ.ศ. 2392
สมเด็จพระสันตะปาปาปิอุสที่ 9
การรวมชาติอิตาลี
ฮงอินโบ ชูวะ

ฮงอินโบ ชูวะ (本因坊秀和; Honinbo Shuwa; ค.ศ. 1820 – ค.ศ. 1873) เป็นนักหมากล้อมระดับอาชีพชาวญี่ปุ่น และยังเป็นหัวหน้าลำดับที่สิบสี่แห่งสำนักฮงอินโบตั้งแต่ปี ค.ศ. 1847 ถึง 1873
== ผลงานระดับอาชีพ ==
การแข่งขันครั้งสำคัญของเขาอาจจะเป็นการท้าชิงสามนัดช่วงปี ค.ศ. 1840 และ 1842 กับอิโนะอุเอะ เก็นนัน อินเซะกิ ภายหลังจากการลาออกของโจวะ ผู้เป็นเมจินแห่งสำนักหมากล้อมยุคต้นในปี ค.ศ. 1839 เก็นนันก็ยังไม่ได้ทำการแข่งขันกับเมจินแห่งสำนักหมากล้อมยุคต้นรายอื่นเมื่อสำนักฮงอินโบยื่นเรื่องร้องเรียนต่อรัฐบาล ที่นำไปสู่การแข่งเกมแรกของชูวะกับเก็นนันในปี ค.ศ. 1840 ชูวะเป็นฝ่ายชนะเกมนี้ 4 แต้ม (โดยตัวหมากสีดำ) การจากไปของเก็นนันทำให้เกิดความน่าเสียดาย ความเก่งกาจของชูวะเป็นอันหยุดชะงักลงและถอนตัวออกจากการแข่ง เกมที่ตามมาในปี ค.ศ. 1842 ที่ซึ่งเป็นการแสดงถึงความพยายามของเก็นนันที่สามารถเป็นฝ่ายชนะชูวะด้วยตัวหมากสีขาว (แม้ว่าเขาจะใช้ตัวหมากสีดำในทุกเกมที่ 3 ในฐานะที่ที่แตกต่างไปจากอันดับ 1 ดั้ง) แต่เขาก็เป็นฝ่ายแพ้อีกทั้งสองครั้ง โดยในครั้งที่สองด้วย 6 แต้มและครั้งที่สามด้วย 4 แต้ม หลังจากการพ่ายแพ้ทั้ง 3 ครั้ง เก็นนันก็ได้อำลาวงการไปด้วยตำแหน่ง 8 ดั้ง แม้ว่าความจริงเขาจะได้รับการยอมรับในฝีมือจากหลายคน (รวมถึงโจวะ) ว่าเทียบเท่ากับเมจินก็ตาม
ชัยชนะเหนือเก็นนันของชูวะ ได้จัดให้เขาเป็นผู้เล่นที่มีชื่อเสียงของยุคนั้น เขาได้อันดับ 8 ดั้งหลังจากประสบความสำเร็จดังกล่าว และคู่แข่งรายสำคัญในการแข่งขันระดับอาชีพของเขาคือสี่เซียนกระบวนยุทธ ซึ่งได้แก่ ยะซุอิ ซันจิ, อิโต โชวะ, โอตะ ยูโซ และซะกะงุจิ เซ็นโตะกุ แม้ว่าเขาจะเคยเล่นกับสมาชิกกลุ่มนี้ในบางเกมมาก่อนก็ตาม ที่โดยทั่วไปแล้วชูวะจะทำการต่อแต้มให้แก่พวกเขาเหล่านั้น ซึ่งชูวะพบว่าซันจิเป็นคู่แข่งที่เอาชนะได้ยากที่สุด และยูโซเป็นคู่แข่งที่เอาชนะได้ง่ายที่สุดสำหรับเขา
น่าเสียดาย แรงบันดาลใจต่อการเป็นเมจินของชูวะได้ถูกลบล้างไปด้วยปัจจัยหลายประการ ปัญหาหลักคือความไม่แน่นอนของระบอบการปกครองโทะกุงะวะในช่วงทศวรรษสุดท้าย ซึ่งทำให้ความตั้งใจที่มีต่อหมากล้อมน้อยลงไปมากในปีสุดท้ายนี้ ชูวะยังประสบความล้มเหลวครั้งสำคัญเมื่อพบกับหัวหน้าคนที่ 13 แห่งสำนักอิโนะอุเอะ ผู้มีนามว่า มะสึโมะโตะ อินเซะกิ ซึ่งมะสึโมะโตะไม่ได้เป็นนักหมากล้อมในระดับเดียวกับชูวะอย่างแน่นอน แต่บางทีชูวะอาจจะเรื่อยเฉื่อยเกินไปในช่วงเริ่มเกม โดยให้มะสึโมะโตะทำการล้อมมุมสองตาในการเปิดหมาก เมื่อชูวะตระหนักว่าเขาไม่สามารถไล่ทันได้ตามปกติในขณะที่ทุ่มเทอย่างเต็มที่ มะสึโมะโตะก็เป็นฝ่ายชนะคะแนน 1 แต้มอย่างไม่น่าจะเป็นไปได้ (ด้วยตัวหมากสีดำ) เกมนี้ได้รับการกล่าวว่าเป็นช่วงเวลาที่มะสึโมะโตะถูกวิญญาณของเก็นนัน อินเซะกิ เข้าสิงอยู่ และชูวะก็ถูกยัดเยียดให้ละทิ้งความทะเยอทะยานในการครองตำแหน่งเมจิน
กระนั้น เขาก็ยังอยู่ในตำแหน่งสุดยอดของโลกหมากล้อมจนกระทั่งเขาเสียชีวิตลงในปี ค.ศ. 1873
== รางวัลที่ได้รับ ==
เขาได้รับการจารึกชื่อสู่หอเกียรติยศสมาคมหมากล้อมแห่งประเทศญี่ปุ่น ในปี ค.ศ. 2006
== อ้างอิง ==
นักหมากล้อมชาวญี่ปุ่น
ผู้ฝึกสอนหมากล้อม
วอลเลย์บอลชายชิงแชมป์แอฟริกา 2015

วอลเลย์บอลชายชิงแชมป์แอฟริกา 2015 (2015 Men's African Volleyball Championship) จัดขึ้นในไคโร, ประเทศอียิปต์ ระหว่างวันที่ 22–30 กรกฎาคม ค.ศ. 2015 เพื่อคัดเลือก 2 ทีมที่ดีที่สุดของทวีปแอฟริกาไปแข่งขันเวิลด์คัพ 2015
== ทีมที่เข้าแข่งขัน ==
ทีมชาติต่อไปนี้ได้รับการยืนยันในการเข้าร่วมแข่งขัน
== สนามแข่งขัน ==
==หลักเกณฑ์การแข่งขัน==
ระบบการแข่งขันของปี 2015 แบ่งออกเป็นสองกลุ่ม แข่งขันแบบพบกันหมด โดย 4 ทีมที่มีคะแนนสูงสุดในแต่ละกลุ่มจะผ่านเข้าไปในรอบรองชนะเลิศ ส่วนทีมที่มีคะแนนเป็นอันดับที่ 3–4 ในแต่ละกลุ่มจะผ่านเข้าไปในรอบจัดอันดับ 5–8
== การตัดสินลำดับจากผลการแข่งขัน ==
ในการแข่งขันหากผลว่ามีผลเท่ากันจะตัดสินตามลำดับดังนี้
คะแนน
จำนวนครั้งที่ชนะ
อัตราส่วนเซตที่ชนะต่อแพ้
อัตราส่วนคะแนนที่ทำได้ในแมชท์ต่อคะแนนที่เสีย
ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
==รอบแบ่งกลุ่ม==
=== กลุ่ม A ===
|}
|}
=== กลุ่ม B ===
|}
|}
== รอบสุดท้าย ==
=== รอบจัดอันดับ 5–8 ===
==== รอบจัดอันดับ 5–8 ====
|}
==== รอบชิงอันดับที่ 7 ====
|}
==== รอบชิงอันดับที่ 5 ====
|}
=== รอบชิงชนะเลิศ ===
==== รอบรองชนะเลิศ ====
|}
==== รอบชิงอันดับที่ 3 ====
|}
==== รอบชิงชนะเลิศ ====
|}
== อันดับการแข่งขัน ==
{|class=wikitable style="text-align:center;"
|-
!Rank !!width=180|Team
|-bgcolor=#ccffcc
|Gold medal icon.svg
|align=left|
|-bgcolor=#ccffcc
|Silver medal icon.svg
|align=left|
|-
|Bronze medal icon.svg
|align=left|
|-
|4
|align=left|
|-
|5
|align=left|
|-
|6
|align=left|
|-
|7
|align=left|
|-
|8
|align=left|
|-
|9
|align=left|
|}
==รางวัล==
ผู้เล่นทรงคุณค่า:
อะห์เหม็ด อับเดลฮะย์
รับลูกเสิร์ฟยอดเยี่ยม:
โมฮัมเม็ด อับเดล โมนีม
ตบยอดเยี่ยม:
โมฮัมเม็ด ฮาชิดาดี
บล็อกยอดเยี่ยม:
โมฮัมเม็ด อับเดล
เสิร์ฟยอดเยี่ยม:
Abelhalim Abou
เซ็ตยอดเยี่ยม:
Amir Kerboua
ตัวรับอิสระยอดเยี่ยม:
Tayeb Korbosli
== อ้างอิง ==
== แหล่งข้อมูลอื่น ==
Official Website 
วอลเลย์บอลในปี พ.ศ. 2558
2015
แคนต์ฟีลมายเฟซ

"แคนต์ฟีลมายเฟซ" (Can't Feel My Face) เป็นเพลงของเดอะวีกเอนด์ นักร้องแนวพีบีอาร์แอนด์บีชาวแคนาดา เพลงออกจำหน่ายวันที่ 8 มิถุนายน ค.ศ. 2015 เป็นซิงเกิลจากสตูดิโออัลบั้มที่สอง บิวตีบีไฮด์เดอะแมดเนส (2015) เพลงเขียนโดยอาลี พายามี ซาแวน โคเทชา แมกซ์ มาร์ติน อาเบล เทสเฟย์ และปีเตอร์ สเวนสัน และผลิตโดยพายามี มาร์ติน และเสวนสัน
เพลงประสบความสำเร็จ ขึ้นอันดับหนึ่งบนชาร์ตบิลบอร์ดฮอต 100 และอันดับที่สองบนชาร์ตแคนาเดียนฮอต 100 นอกจากประสบความสำเร็จภายในภูมิภาคตนแล้ว เพลงยังขึ้นอันดับหนึ่งบนชาร์ตในประเทศนิวซีแลนด์ เดนมาร์ก และแอฟริกาใต้ และติดสิบอันดับแรกในภูมิภาคอื่น ๆ เช่น ออสเตรเลีย เนเธอร์แลนด์ นอร์เวย์ สาธารณรัฐไอร์แลนด์ และสหราชอาณาจักร นับเป็นซิงเกิลที่ประสบความสำเร็จที่สุดของเทสเฟย์จนถึงปัจจุบัน ซิงเกิลได้รับคำวิจารณ์ด้านบวก ให้ความเห็นว่าคล้ายกับเพลงของไมเคิล แจ็กสัน
== อ้างอิง ==
เพลงในปี พ.ศ. 2558
ซิงเกิลในปี พ.ศ. 2558
เพลงของเดอะวีกเอนด์
ซิงเกิลอันดับ 1 ในบิลบอร์ดฮอต 100
ซิงเกิลในสังกัดรีพับลิกเรเคิดส์
เพลงบันทึกเสียงที่ผลิตโดยแมกซ์ มาร์ติน
รอเบิร์ต มูกาบี

รอเบิร์ต เกเบรียล มูกาบี (Robert Gabriel Mugabe; 21 กุมภาพันธ์ ค.ศ. 1924 – 6 กันยายน ค.ศ. 2019) เป็นอดีตประธานาธิบดีซิมบับเว ดำรงตำแหน่งระหว่างปี ค.ศ. 1987–2017 เขาเป็นหนึ่งในผู้นำในสงครามประกาศเอกราชซิมบับเว ในฐานะที่เป็นหัวหน้าคณะปฏิรูปต่อต้านชาวผิวขาว เขาได้รับการเลือกตั้งเป็นนายกรัฐมนตรีเมื่อปี ค.ศ. 1980 โดยก่อนหน้านั้นเคยเป็นผู้นำพรรคสหภาพแห่งชาติแอฟริกาแห่งซิมบับเว-แนวหน้ารักปิตุภูมิมาก่อน
== ตำแหน่งประธานาธิบดี ==
มูกาบีเป็นผู้นำที่ถูกวิพากษ์วิจารณ์อย่างมากในเรื่องการบริหารเศรษฐกิจของประเทศ เมื่อเข้ารับตำแหน่งใน ค.ศ. 1987 ผลจากการเปลี่ยนนโยบายเป็นสังคมนิยมอย่างกะทันหัน ทำให้อัตราการเจริญเติบโตทางเศรษฐกิจของซิมบับเวลดลงอย่างมาก ประกอบกับการเกิดภาวะเงินเฟ้ออย่างรุนแรง ในปี ค.ศ. 2008 อันเป็นผลเนื่องมาจากมาตราคว่ำบาตรจากนานาชาติ อย่างไรก็ตามจากรายงานของธนาคารโลก ยังมีมุมมองในแง่ดีของพัฒนาการทางสังคมในแง่อัตราการถือครองที่ดินของเกษตรกรรายย่อยที่ขยายตัวขึ้นอย่างมากในช่วงปี ค.ศ. 1980 ถึง ค.ศ. 1990
== รัฐประหารในประเทศซิมบับเว ค.ศ. 2017 ==
ในวันที่ 6 พฤศจิกายน ประธานาธิบดีมูกาบีวัย 93 ปี ปลดรองประธานาธิบดีเอ็มเมอร์สัน มนังกากวา หลังการแย่งชิงอำนาจเพื่อเป็นผู้สืบทอดตำแหน่งประธานาธิบดีระหว่างมนังกากวากับเกรซ มูกาบี ภรรยาของรอเบิร์ต มูกาบี กองทัพซิมบับเวเริ่มก่อการรัฐประหารในวันที่ 14 พฤศจิกายน กักขังมูกาบีไว้ในบ้านพักในวันที่ 15 พฤศจิกายน ค.ศ. 2017 และประกาศว่าเป็นการกระทำเพื่อจัดการกับอาชญากรรอบตัวมูกาบี
ในวันที่ 19 พฤศจิกายน มูกาบีถูกปลดออกจากตำแหน่งผู้นำพรรค ZANU-PF และพรรคได้แต่งตั้งมนังกากวาขึ้นเป็นผู้นำพรรคแทน เกรซ มูกาบีถูกขับออกจากพรรค พรรคขีดเส้นตายให้มูกาบีลาออกจากตำแหน่งประธานาธิบดีภายในเที่ยงของวันรุ่งขึ้นหรือไม่ก็จะถูกดำเนินการถอดถอน
หลังเลยกำหนดเส้นตายและรัฐสภาเตรียมดำเนินการถอดถอน ในที่สุดมูกาบีก็ประกาศลาออกในวันที่ 21 พฤศจิกายน
==  ดูเพิ่ม ==
ภาวะเงินเฟ้อยิ่งยวดในประเทศซิมบับเว
== อ้างอิง ==
ผู้นำในสงครามเย็น
ประธานาธิบดีซิมบับเว
นายกรัฐมนตรีซิมบับเว
Comma-separated values

Comma-separated values หรือ ชื่อย่อ CSV เป็นรูปแบบการเก็บข้อมูลตัวเลข และตัวอักษร ในรูปแบบอักษรธรรมดา ซึ่งรูปแบบอักษรธรรมดาหมายถึง ไฟล์ที่เก็บเฉพาะตัวอักษรเท่านั้น เป็นรูปแบบที่คนอ่านได้ด้วยโปรแกรมอ่านมาตรฐาน แต่ละบรรทัดในไฟล์เรียกว่า เรคคอร์ด และแต่ละ เรคคอร์ด จะประกอบไปด้วยฟีลด์ ซึ่งคั่นด้วยเครื่องหมายลูกน้ำ (,) การใช้เครื่องหมายลูกน้ำ (comma) นี้ เป็นที่มาของชื่อรูปแบบไฟล์นี้นั่นเอง Comma-separated values
ไฟล์ CSV นี้ยังไม่มีรูปแบบมาตรฐาน แต่ RFC 4180 ให้การรับรอง ไฟล์ CSV นี้มีการใช้งานอย่างแพร่หลาย และมีรูปแบบที่ใกล้เคียงกับ delimiter-separated formats รูปแบบที่มีการคั่นด้วยตัวคั่น เช่น การเก็บข้อมูลที่มี tab คั่น จะเรียก tab-separated values หรือ การเก็บข้อมูลที่มี space คั่น จะเรียก space-separated values ซึ่ง ไฟล์ CSV มี comma คั่น จึงเรียกรูปแบบไฟล์ CSV ว่า Comma-separated values ไฟล์ CSV จะมีนามสกุลไฟล์ *.CSV ไม่ว่าจะมีตัวคั่นเป็น tab, space หรือ comma จะมีนามสกุลไฟล์ตัวเดียวกันคือ *.csv
===== โปรแกรมที่สนับสนุน =====
ไฟล์ CSV เป็นรูปแบบไฟล์ที่ประกอบด้วยตัวเลข และตัวอักษร จึงมีโปรแกรมที่สนับสนุนในการอ่าน และแก้ไขมากมาก เช่น Microsoft Excel, Notepad, Adobe acrobat reader
รูปแบบไฟล์คอมพิวเตอร์
เรซิสเตนเซีย

เรซิสเตนเซีย (Resistencia) เป็นเมืองหลวงของรัฐชาโก, ประเทศอาร์เจนตินา ตั้งอยู่ทางทิศตะวันออกเฉียงเหนือของรัฐ จากข้อมูลประชากรในปี ค.ศ. 2001 มีประชากร 274,490 คน และมีเนื้อที่ทั้งหมด 562 ตร.กม.
== ภูมิอากาศ ==
== อ้างอิง ==
== แหล่งข้อมูลอื่น ==
Municipality of Resistencia
เมืองในประเทศอาร์เจนตินา
ชีอา

ชีอา (chia, ) หรือ ชิอา (chía, ) เป็นพืชในวงศ์ Lamiaceae พบในเม็กซิโกและกัวเตมาลา เมล็ดมีน้ำมันใช้สกัดน้ำมัน น้ำมันในเมล็ดมีโอเมกา 3 สูง ช่วยลดคอเลสเทอรอลและไตรกลีเซอไรด์ได้
==อ้างอิง==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 386
วงศ์กะเพรา
พืชที่รับประทานได้
นมเสือ

นมเสือ  เป็นไม้เลื้อยเนื้อแข็งในวงศ์ Anonaceae ใบรูปรี ดอกสีเหลืองนวล ผลทรงกระบอกแก่แล้วเป็นสีเหลืองอมส้ม ออกดอกช่วงพฤษภาคม – มิถุนายน ผลแก่เดือนตุลาคม เป็นพืชถิ่นเดียวในประเทศไทยและเป็นพืชเพียงชนิดเดียวในสกุลนี้พบครั้งแรกในประเทศไทยเมื่อ 8 มิถุนายน พ.ศ. 2465 ที่บ้านละมุง จังหวัดกำแพงเพชร โดยหมอคาร์ ชาวไอริช
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551. หน้า 47
วงศ์กระดังงา
ปุดเดือน

ปุดเดือน  เป็นพืชวงศ์ขิง และเป็นพืชอิงอาศัย ในไทยพบเฉพาะในป่าตามชายแดนภาคใต้ โดยเฉพาะที่เขตรักษาพันธุ์สัตว์ป่าฮาลา-บาลา ในจังหวัดยะลาและนราธิวาส
== อ้างอิง ==
ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 2 เครื่องยาพฤกษวัตถุ. พิมพ์ครั้งที่ 3. กทม. อัมรินทร์พริ้นติ้งแอนด์พับลิชชิ่ง. 2556.
วงศ์ขิง
ทะนาน

ทะนานเป็นเครื่องมือสำหรับตวงของเหลวและของแห้ง ใช้ในไทยมาตลอดจนถึง พ.ศ. 2466 ทำจากกะลามะพร้าวทั้งลูกหรือโลหะทำเป็นรูปกะโหลก ขนาดของทะนานใช้เบี้ยจั่นเป็นเครื่องทดสอบ ถ้าบรรจุเบี้ยได้ 1,000 อันเรียกทะนานพัน ถ้าบรรจุได้ 830 อันเรียกทะนาน 830 ขนาดเล็กสุดเรียกทะนานร้อยแปด บรรจุเบี้ยจั่นได้ 108 อัน ทะนานที่ใช้ตวงข้าวเปลือกนั้นกำหนดให้ 25 ทะนานเป็น 1 สัด ส่วนทะนานที่ใช้ในมาตราตวงข้าวสารนั้น 20 ทะนานเป็น 1 สัด
== อ้างอิง ==
ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 84  - 87
หน่วยวัด
รัฐสุลต่านละฮิจญ์

รัฐสุลต่านละฮิจญ์ (Sultanate of Lahej; سلطنة لحج ) หรือ รัฐสุลต่านอับดะลี (Abdali Sultanate; سلطنة العبدلي ) เป็นรัฐที่ตั้งอยู่ทางตอนใต้ของคาบสมุทรอาหรับ ปกครองโดยราชวงศ์อับดะลี จนถึงปี ค.ศ. 1839 ได้ถูกจักรวรรดิบริติชโจมตี และรวมเข้ากับรัฐอื่นในชื่อ "รัฐในอารักขาเอเดน" ต่อมาช่วงสงครามโลกครั้งที่หนึ่ง รัฐแห่งนี้ได้ถูกจักรวรรดิออตโตมันยึดครอง แต่ได้รับเอกราชหลังสงครามสิ้นสุด ในปี ค.ศ. 1963 รัฐสุลต่านละฮิจญ์ได้เข้าร่วมสหพันธรัฐอาระเบียใต้ แต่หลังจากนั้นไม่นานก็ล่มสลายลง หลังมีการสถาปนาสาธารณรัฐประชาธิปไตยประชาชนเยเมน ในปี ค.ศ. 1967
== อ้างอิง ==
== แหล่งข้อมูลอื่น ==
Abdali Sultanate | World Public Library
Sultanate of Lahej (Federation of South Arabia, Yemen)
รัฐสิ้นสภาพในทวีปเอเชีย
รัฐสิ้นสภาพในตะวันออกกลาง
รัฐและดินแดนที่ก่อตั้งในปี พ.ศ. 2271
สิ้นสุดในปี พ.ศ. 2510
อาเธอร์ ปัญญโชติ

อาเธอร์ ปัญญะโชติ (14 สิงหาคม พ.ศ. 2504- ) ชื่อเล่น พู่ ลูกครึ่งไทย-อเมริกัน เป็นบุตรชายคนเดียวของคุณพ่อชาวอเมริกันที่ทำงานด้านการโรงแรม ส่วนคุณแม่ของเขาคือ คุณเยาวนารถ ปัญญะโชติ อดีตนางเอกภาพยนตร์ชื่อดังของวงการบันเทิงไทยและร่วมแสดงภาพยนตร์ชื่อดังเรื่อง The Bridge on the River Kwai ที่ออกฉายทั่วโลกในช่วงปี พ.ศ. 2500
สำเร็จการศึกษาในระดับชั้นประถมจนถึงชั้นมัธยมปีที่ 2 จากโรงเรียนลาซาล ระดับชั้นมัธยมต้นจากโรงเรียนศรีวิกรม์ จากนั้นจึงบินลัดฟ้าไปศึกษาต่อในระดับไฮสคูลและมหาวิทยาลัยจนสำเร็จการศึกษาในด้าน Graphic Artsจาก San Diego State University ประเทศสหรัฐอเมริกา
เริ่มเข้าสู่วงการบันเทิงโดยเริ่มจากเข้าประกวดร้องเพลงในรายการ Music Contest ทางช่อง 3 เมื่อปี พ.ศ. 2522 จนได้เข้ารอบ 12 คนสุดท้ายแต่ได้ทำการสละสิทธิ์ไปศึกษาต่อที่ประเทศสหรัฐอเมริกา โดยผู้ชนะเลิศในปีนั้นคือ สุชาติ ชวางกูร ต่อมาหลังจากสำเร็จการศึกษาได้กลับมาทำงานในตำแหน่งพนักงานต้อนรับสายการบินไทย แล้วจึงมีผลงานโฆษณา มิวสิควีดีโอ แล้งจึงได้กลับมาประกวดรายการ Music Contest อีกครั้งปี พ.ศ. 2532 และได้ตำแหน่งชนะเลิศ แล้วจึงเป็นตัวแทนนักร้องจากประเทศไทยไปร่วมงานแสดง Asian Pacific Singing Contest โดยสถานีโทรทัศน์ช่อง ATV  ที่ฮ่องกง และมีผลงานเพลงอัลบั้มชุดแรก "อาเธอร์ 1990" สังกัดค่าย เอสพี ศุภมิตร อีกทั้งนังมีผลงานทางละครโทรทัศน์ทางช่อง 3 อีกด้วย  
ปัจจุบันยังคงเป็นนักร้องกิตติมศักดิ์ในกิจกรรมการกุศลงานเพื่อสาธารณประโยชน์หลายแห่ง และได้จัดแสดงคอนเสิร์ต "My Way" in Gatby style ในวันเสาร์ที่ 15 สิงหาคม พ.ศ. 2559  ที่ ห้องคริสตัล บอลรูม โรงแรม เดอะ ตะวันนา บางกอก ถนนสุรวงศ์ โดยมี สุดา ชื่นบาน, เกล ดีล่า, กันยารัตน์ กุยสุวรรณ, รุ่งรัตน์ กุยสุวรรณ, พาเมล่า เบาว์เด้น และมาดี ดุริยางคเศรษฐ์ มาเป็นนักร้องรับเชิญ เนื่องในโอกาสครบ 25 ปี อัลบั้มเพลงชุดแรก "อาเธอร์ 1990" และเนื่องในวันเกิดครบ 54 ปีของเขา
== ผลงาน ==
=== ละครโทรทัศน์ ===
2533 วิมานไฟ (ช่อง 3)
2533 นิยายรักนักศึกษา (ช่อง 3)
2534 หนุ่มสาวชาวหอโครงการ 1 และ 2 (ช่อง 3)
2535 ดอกไม้ของนายแย้  (ช่อง 3)
=== ผลงานโฆษณา ===
2531 เครื่องดื่ม Spy ร่วมกับ นาตาชา เปลี่ยนวิถี
=== ผลงานอัลบั้มเพลง ===
2533  อาเธอร์ 1990 (อัลบั้มเดี่ยว)
2532 ฮิตจิตจอ
หลอมฝันวันวาน
Special Sentimental
2560 Petch & Friends-The Color of Love (ร่วมกับ 8 ศิลปินดัง) ร้องเพลง "ดาว"
=== ผลงานพิธีกร ===
2554 The Variety Show (TNN2)
=== คอนเสิร์ต ===
หนึ่งในผู้แสดงของงานกาลาดินเนอร์ "ราตรีสายธารแห่งศรัทธา"  ให้กับคณะแพทยศาสตร์ โรงพยาบาลรามาธิบดี - 3 สิงหาคม พ.ศ. 2556
ร่วมขับร้องเพลง "MY WAY" กับวง PPO ในงาน PPO Inspire Concert ปั้นฝันปันรัก -30 พฤษภาคม พ.ศ. 2558 ที่หอแสดงดนตรี อาคารศิลปวัฒนธรรม จุฬาลงกรณ์มหาวิทยาลัย
คอนเสิร์ตครบรอบ 25 ปีอัลบั้ม "อาเธอร์ 1990" "MY WAY"in Gatsby style - 15 สิงหาคม พ.ศ. 2559 ที่โรงเรียนตะวันนา ถนนสุรวงค์
=== ผลงานมิวสิควีดีโอ ===
2530 คนที่รู้ใจ (แหวน ฐิติมา สุตสุนทร)
2530 ลืมไม่ลง (แหวน ฐิติมา สุตสุนทร)
2531 ฟ้ายังมีฝน (แหวน ฐิติมา สุตสุนทร)
=== เพลงประกอบละคร ===
== อ้างอิง ==
http://70-90memory.blogspot.com/2014/08/blog-post_30.html
นักแสดงชายชาวไทย
พิธีกรชาวไทย
นักร้องชายชาวไทย
ศิลปินสังกัดเอสพี ศุภมิตร
ชาวไทยเชื้อสายอเมริกัน
ยุคน้ำแข็งน้อย

ยุคน้ำแข็งน้อย (Little ice age) เกิดขึ้นในราวปี ค.ศ. 1300 ถึง ปี ค.ศ. 1850 สาเหตุเกิดจากจำนวนภูเขาไฟระเบิด และการเปลี่ยนแปลงของกระแสน้ำในทะเล เป็นปรากฏการณ์ที่เกิดขึ้นอย่างช้า ๆ อาศัยการประเมินผลจากเหตุการณ์และบันทึกทางประวัติศาสตร์ เช่น จำนวนพายุหิมะ จำนวนครั้งในการจับตัวเป็นน้ำแข็งของแหล่งน้ำ พบว่าสัมพันธ์เหตุการณ์การระเบิดหลายครั้งของภูเขาไฟในอินโดนีเซีย
== กระแสน้ำทะเล ==
การแลกเปลี่ยนอุณหภูมิของกระแสน้ำทะเล ถูกมองว่าเป็นปัจจัยหลักในการทำให้ อุณหภูมิของโลกเปลี่ยนแปลงไป มีความเป็นไปได้ว่ามีการแลกเปลี่ยนอุณหภูมิของกระแสน้ำทะเลในมหาสมุทรอินเดีย ไปยัง มหาสมุทรแอตแลนติก ในช่วงของยุคน้ำแข็งน้อยดังกล่าว ซึ่งกระแสน้ำนี้หยุดไปโดยไม่ทราบสาเหตุ เป็นผลให้โลกในยุคหลังยุคน้ำแข็งน้อยมีอุณหภูมิที่สูงขึ้นมาโดยตลอด
== อ้างอิง ==
สมัยโฮโลซีน
ประวัติศาสตร์ภูมิอากาศ
ยุคสมัยในประวัติศาสตร์
อมราภรณ์ ชวูเลร่า

ซอนเน่ ชวูเลร่า หรือชื่อจริง อมราภรณ์ ชวูเลร่า เป็นศิลปินหญิงลูกครึ่งไทย-เยอรมัน มีผลงานเพลงภายใต้สังกัด X-treme ในเครือมีเดียส์ มิวสิค กรุ๊ป จำกัด ในปีพ.ศ. 2541 มีผลงานเพลงที่เป็นที่รู้จัก ได้แก่เพลง แกล้ง และเพลง รักเธอหรือเปล่า
== ประวัติ ==
อมราภรณ์ ชวูเลร่า หรือ ซอนเน่ เกิดเมื่อวันที่ 31 มีนาคม พ.ศ. 2528 เป็นนักร้องชาวไทย เธอมีเชื้อสายบาวาเรี่ยน (เยอรมัน) ซอนเน่อดีตนักร้องสังกัด X-treme (Media Music Group) ซึ่งอยู่ในเครือมีเดีย ออฟ มีเดียส์ จำกัด (มหาชน) โดยในค่ายมีศิลปินที่เป็นที่รู้จักในช่วงนั้น เช่น ไวตามิล เอ, พอง พอง เป็นต้น
ซอนเน่ออกอัลบั้มเดี่ยวชุดแรก และชุดเดียวในปีพ.ศ. 2541 ในขณะนั้นเธอมีอายุเพียง 13 ปี เปิดตัวกับอัลบั้มที่ใช้ชื่อเดียวกับตัวเธอเอง  Sonne'  เป็นอัลบั้มที่บรรจุเพลง Pop วาไรตี้ สดใส สนุกสนาน เปิดตัวเพลงเร็ว "ถ้าหากว่าฉันรักเธอ" ก่อนที่จะมาขึ้นแท่นศิลปินหน้าใหม่ และเป็นที่รู้จักมากขึ้นจากเพลง "แกล้ง" ซึ่งเป็นเพลงที่สร้างชื่อเสียงให้กับเธอในช่วงเวลานั้น แม้ในปัจจุบันก็ยังได้ยินเพลงของเธออยู่บ่อยครั้ง นอกจากนี้ยังมีเพลงแนะนำอีกหลายๆเพลง ได้แก่เพลง "อย่ามาอีกเลย" , "รักเธอหรือเปล่า" , "เธอมีคนนั้น" และเพลง "วันของเรา" เป็นต้น
ด้านการศึกษา จบการศึกษาระดับปริญญาตรีที่มหาวิทยาลัยรังสิต ปัจจุบันสำเร็จการศึกษาระดับปริญญาโทคณะบริหารธุรกิจ มหาวิทยาลัยบูรพา เมื่อปีพ.ศ. 2559
ปัจจุบันซอนเน่ แต่งงานกับครอบครัวกับหนุ่มนอกวงการแล้ว
== ผลงาน ==
=== สตูลดิโออัลบั้ม ===
==== อัลบั้ม Sonne' (พ.ศ. 2541)====
=== มิวสิควิดีโอ ===
เพลง "มีหัวใจ (แต่ไร้ความรู้สึก)" ของ จอนนี่ อันวา
== อ้างอิง ==
ยังจำกันได้ไหม "ซอนเน่ อมราภรณ์ ชวูเลร่า" อดีตนักร้องเจ้าของเพลงฮิต "แกล้ง"
นักร้องหญิงชาวไทย
นักแสดงหญิงชาวไทย
บุคคลจากกรุงเทพมหานคร